SET ปิดเช้าพุ่ง 13 จุด หลังไทยร่วมลงนาม RCEP-ตัวเลข GDP ดีกว่าคาด ลุ้นบ่ายวิ่งต่อ
SET ปิดเช้าพุ่ง 13 จุด หลังไทยร่วมลงนาม RCEP-ตัวเลข GDP ดีกว่าคาด ลุ้นบ่ายวิ่งต่อ โดยดัชนีช่วงเช้าปิดที่ระดับ 1,359.47 จุด บวก 13.00 จุด หรือ 0.97% มูลค่าการซื้อขาย 4.36 หมื่นล้านบาท
16 พ.ย. 2563

สื่อข่าวรายงานว่า ดัชนีช่วงเช้าปิดที่ระดับ 1,359.47 จุด บวก 13.00 จุด หรือ 0.97% มูลค่าการซื้อขาย 4.36 หมื่นล้านบาท 
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้ค่อนข้างดี เป็นไปตาม Sentiment ตลาดหุ้นในภูมิภาคเอเชียที่เช้านี้ส่วนใหญ่เคลื่อนไหวในแดนบวก ขานรับการลงนามความตกลงหุ้นส่วนทางเศรษฐกิจระดับภูมิภาค (RCEP) ซึ่งเป็นข้อตกลงการค้าใหญ่ที่สุดในโลก และมองว่าจะได้ประโยชน์มาก โดยไทยเป็น 1 ใน 15 ประเทศที่ได้ร่วมลงนามความร่วมมือด้วย นอกเหนือจากนี้ก็ยังมีความคาดหวังวัคซีนต้านไวรัสโควิด-19 ที่จะมีพัฒนาการต่อเนื่อง
นอกจากนี้ อัตราขยายตัวทางเศรษฐกิจ (GDP) ของไทยในไตรมาส 3/63 ออกมา -6.4% ดีกว่าตลาดคาด -6.8%  ด้วยปัจจัยดังกล่าวนี้ส่งเสริมให้ตลาดฯปรับตัวขึ้น
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะปรับตัวขึ้นได้ในกรอบจำกัด โดยดัชนีฯอยู่ระหว่างการทดสอบแนวต้านสำคัญ 1,360 จุด พร้อมให้แนวรับ 1,340-1,350 จุด และมีแนวต้านถัดไป 1,370 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT   มูลค่าการซื้อขาย    2,972.65 ล้านบาท  ปิดที่  79.00 บาท  เพิ่มขึ้น  3.75 บาท
KBANK  มูลค่าการซื้อขาย    2,086.36 ล้านบาท  ปิดที่  95.00 บาท  เพิ่มขึ้น  0.75 บาท
MINT   มูลค่าการซื้อขาย    2,062.31 ล้านบาท  ปิดที่  24.50 บาท  เพิ่มขึ้น  1.30 บาท
SCGP   มูลค่าการซื้อขาย    1,474.47 ล้านบาท  ปิดที่  37.75 บาท  เพิ่มขึ้น  0.50 บาท
GULF   มูลค่าการซื้อขาย    1,368.56 ล้านบาท  ปิดที่  35.50 บาท  ลดลง   0.25 บาท